《蝶恋花 题无人庭院图》
清代·关锳

几个黄昏风雨恶。闹得苔纹，绿满阑干角。薄日薰衣春气弱。

小楼帘卷风翻却。

春到红桃才破萼。天做馀寒，又替花耽搁。燕子归来全不觉，隔墙乱踏金铃索。

作者简介：清浙江钱塘人，字秋芙。诸生蒋坦妻。工书、画、琴及诗词。多愁善病，诵经学佛。早卒，坦著《秋灯琐忆》记其事。有《三十六芙蓉诗存》、《梦影楼词》。